சோட்டா உதய்பூர் இராச்சியம்

சோட்டா உதய்பூர் இராச்சியம்  (Chhota Udaipur State or 'Princely State of Chhota Udaipur'), (; )1947 இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இதன் தலைநகரமாக சோட்டா உதய்பூர் இருந்தது. இது தற்கால குஜராத் மாநிலத்தின் கிழக்கில் அமைந்த சோட்டா உதய்பூர் மாவட்டப் பகுதிகளை கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சோட்டா உதய்பூர் இராச்சியம்  2,305 சதுர கிலோ மீட்டர் பரப்பளவும், 64,621 மக்கள் தொகையும் கொண்டிருந்தது.

வரலாறு
1743-ஆம் ஆண்டில் ராவல் உதய் சிங் என்பவரால் சோட்டா உதய்பூர் இராச்சியம் நிறுவப்பட்டது. 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சோட்டா உதய்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் ரேவா கந்தா முகமையின் கீழ் செயல்பட்டது. 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி சோட்டா உதய்பூர் இராச்சியம்,  பம்பாய் மாகாணத்துடன் இணைக்கப்பட்டது. பின்னர் மாநில மறுசீரமைப்புச் சட்டத்தின் படி, 1956-ஆம் ஆண்டில் நிறுவப்பட்ட குஜராத்  மாநிலத்தில் இணைக்கப்பட்டது.

ஆட்சியாளர்கள்
        1762 –        1771  அர்சிஸ் சிங்
        1771 –        1777 இரண்டாம் ஹமீர் சிங் 
        1777 –        1822  பீம்சிங் Bhimsinhji
        1822 –        1851  குமான் சிங் 
        1851 –        1881  ஜித்  சிங் 
        1881 –        1895  மோட்டி சிங்  
        1895 – 29 ஆகஸ்டு  1923  பதே சிங்                         (பிறப்பு. 1884 – இறப்பு. 1923)
 29 ஆகஸ்டு  1923 – 15 அக்டோபர் 1946  நட்வர் சிங்           (பி. 1906 – இ. 1946)
 15 அக்டோபர் 1946 – 15 ஆகஸ்டு 1947 விரேந்திர சிங்                  (பி. 1907-. 25 சூன் 2005)

இதனையும் காண்க
 ரேவா கந்தா முகமை
 துணைப்படைத் திட்டம்
 சுதேச சமஸ்தானம்
 சுதேச சமஸ்தானங்களின் இணைப்பு ஒப்பந்தம்
 இந்திய மன்னராட்சி அரசுகளின் பட்டியல்
 சௌராஷ்டிர மாநிலம்

மேற்கோள்கள்

வெளி இணைப்புகள்

இந்தியாவின் மன்னராட்சிகள்
சோட்டா உதய்பூர் மாவட்டம்
குசராத் வரலாறு
ரேவா கந்தா முகமை
பம்பாய் மாகாணம்